ประกาศคณะกรรมการควบคุมการขนส่งทางบกกลาง ฉบับที่ 1727 (พ.ศ. 2549) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 4 กรุงเทพมหานคร สายที่ 1403 ปากทางถนนประชาอุทิศ-วัดทุ่งครุ เป็น ตลาดบางปะกอก-อาคารสงเคราะห์กรุงเทพมหานคร และให้มีรายละเอียดเส้นทางแยกช่วงตลาดบางปะกอก-วัดพุทธบูชา เพิ่มขึ้นอีกหนึ่งช่วง

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๗๒๗ (พ.ศ. ๒๕๔๙)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๔ กรุงเทพมหานคร สายที่ ๑๔๐๓ ปากทางถนนประชาอุทิศ-วัดทุ่งครุ เป็น
ตลาดบางปะกอก-อาคารสงเคราะห์กรุงเทพมหานคร
และให้มีรายละเอียดเส้นทางแยก
ช่วงตลาดบางปะกอก-วัดพุทธบูชา
เพิ่มขึ้นอีกหนึ่งช่วง[๑]
 

ตามที่ได้ประกาศคณะกรรมการควบคุมการขนส่งทางบกกลาง
ฉบับที่ ๑๕๑๒ (พ.ศ. ๒๕๔๘) ประกาศ ณ วันที่ ๕ มกราคม ๒๕๔๘ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๔ กรุงเทพมหานคร สายที่ ๑๔๐๓ ปากทางถนนประชาอุทิศ-วัดทุ่งครุ
ให้มีเส้นทางแยกช่วงวัดทุ่งครุ-ซอยวิเชียร-ห้างสรรพสินค้าบิ๊กซี นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๗/๒๕๔๙
เมื่อวันที่ ๑๙ กันยายน ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๔ กรุงเทพมหานคร สายที่ ๑๔๐๓ ปากทางถนนประชาอุทิศ-วัดทุ่งครุ เป็น ตลาดบางปะกอก-อาคารสงเคราะห์
กรุงเทพมหานคร และให้มีรายละเอียดเส้นทางแยกช่วงตลาดบางปะกอก-วัดพุทธบูชา เพิ่มขึ้นอีกหนึ่งช่วง
สายที่
๑๔๐๓ ตลาดบางปะกอก-อาคารสงเคราะห์กรุงเทพมหานคร
เริ่มต้นจากตลาดบางปะกอก ไปตามถนนสุขสวัสดิ์ แยกขวาไปตามถนนประชาอุทิศ
ผ่านสถาบันเทคโนโลยีพระจอมเกล้าธนบุรี โรงเรียนอิสลามวิทยาลัย โรงเรียนราษฎร์บูรณะ
สถานีตำรวจนครบาลทุ่งครุแยกขวาไปตามซอยประชาอุทิศ ๙๐ จนสุดเส้นทางที่อาคารสงเคราะห์กรุงเทพมหานคร
ช่วงวัดทุ่งครุ-ซอยวิเชียร-ห้างสรรพสินค้าบิ๊กซี
เริ่มต้นจากวัดทุ่งครุ ไปตามถนนประชาอุทิศผ่านโรงเรียนราษฎร์บูรณะ โรงเรียนอิสลามวิทยาลัย
แยกขวาไปตามซอยวิเชียร ซอยสุขสวัสดิ์ ๖๔ แยกซ้ายไปตามถนนสุขสวัสดิ์ จนสุดเส้นทางที่บริเวณห้างสรรพสินค้าบิ๊กซี
ช่วงตลาดบางปะกอก-วัดพุทธบูชา
เริ่มต้นจากตลาดบางปะกอก ไปตามถนนสุขสวัสดิ์ แยกขวาไปตามถนนประชาอุทิศ ผ่านสถาบันเทคโนโลยีพระจอมเกล้าธนบุรี
ถึงแยกนาหลวง แยกขวาไปตามถนนพุทธบูชา จนสุดเส้นทางที่วัดพุทธบูชา


ประกาศ
ณ วันที่ ๒๐ พฤศจิกายน พ.ศ. ๒๕๔๙
ปิยะพันธ์
จัมปาสุต
อธิบดีกรมการขนส่งทางบก
รักษาราชการแทน
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง



















วัชศักดิ์/ผู้จัดทำ
๑๒
มกราคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๒ ง/หน้า ๒๒๐/๔ มกราคม ๒๕๕๐